

**Sürgősségi indítvány**

**Előterjesztés a Heves Megyei Rendőrfőkapitányság részére támogatás nyújtásáról**

**Tisztelt Közgyűlés!**

A Heves Megyei Rendőrfőkapitányság a közrendet, közbiztonságot sértő más jogellenes cselekmények megelőzése, megakadályozása és felderítése érdekében kiemelt figyelmet fordít a jelentős turistaforgalmat bonyolító történelmi belvárosra és Eger város szórakozóhelyeinek környezetében lévő közterületekre. Ennek ellátására fokozott járőrszolgálatot kell ellátni. melyhez a személyi és tárgyi feltételeket biztosítani szükséges.

2021-ben ezen feladat ellátására az önkormányzat 2021. július 1-től december 31-ig terjedő időszakra 1.000.000,- Ft-ot biztosított a személyi és tárgyi feltételeket megteremtéséhez.

A fokozott járőrszolgálat ellátása érdekében javaslom, hogy 2022-ben 1.500.000 Ft működési támogatás legyen biztosítva ezen kiemelt jelentőségű feladat ellátására.

Eger, 2022. július 5.

Minczér Gábor s.k

alpolgármester

**Határozati javaslat**

Eger Megyei Jogú Város Önkormányzata Közgyűlése elrendeli, hogy a Heves Megyei Rendőrfőkapitányság részére a járőrszolgálat működtetéséhez 1.500.000 Ft működési célú támogatás kerüljön átutalásra. Elrendeli továbbá, hogy fenti összeg kerüljön átcsoportosításra a II. fejezet Működési költségvetés/Egyéb működési célú kiadások/Heves Megyei Rendőrfőkapitányság támogatása új címszámra önként vállalt feladatra a II/14/2/1/5/Ö Kulturális tevékenység/Egyéb kulturális tevékenység/Egyéb működési célú kiadások címszám terhére. A Közgyűlés felhatalmazza a Polgármestert a megállapodás aláírására.

Felelős: Mirkóczki Ádám  polgármester

Határidő: 2022. július 15.